En middelsstor til stor (vingespenn 15-27 millimeter), brunlig vikler med brede vinger. Den kan ligne på flere andre bjelleviklere ( spp.) og liksom hos disse er det tydelig forskjell på kjønnene i utseende. Hannen er mindre, mer kontrastrikt tegnet og har en fold i forvingen ved framkanten. Forvingen er bred, omtrent rektangulær, med et noe utstikkende forhjørne. Grunnfargen er gulbrun, med et brunt årenett. Ved roten er det en liten, mørk flekk, midt i vingen et bredt, mørkbrunt, skrått tverrbånd som er bredt ved bakkanten, ganske smalt ved forkanten. Nær vingespissen er det en stor, krummet, kileformet brun flekk som når nesten ned til bakkanten. Bakvingen er lyst gråbrun.